
Gwerthusiad beirniadol o ddatblygiad targed strategol mewn Cynllun Datblygu Ysgol: Camau
Gweithredu, Effaith ac Adfyfyrdodau ar sail Tystiolaeth

Cyflwyniad
Yn y traethawd hon mi fyddai’n arfarnu yn feirniadol un pwynt gweithredu o’r Cynllun Gwella Ysgol (a gyfeiri at fel CGY). Y pwynt gweithredu rwyf wedi penderfynu archwilio yw: ‘Lledu rhagoriaeth wrth gynllunio, datblygu a myfyrio yn y broses o Addysgu, Dysgu ac Asesu ffurfiannol a chrynodol’. Trwy gydol y traethawd hon mi fyddai’n cyfeirio at yr ysgol o dan ymchwil fel Ysgol A, mae hyn yn cyd-fynd gyda canllawiau BERA, i gadw’r ysgol a’u haelodau yn anhysbys (BERA, 2024). Mae 16.9% o ddisgyblion yn Ysgol A gyda anghenion dysgu ychwanegol (ADY), sydd dim ond yn 0.9% yn llai na’r cyfartaledd cenedlaethol ar gyfer ysgol uwchradd (Estyn, 2023). Yn ogystal a hynny mae’r prosbectws ysgol yn dangos, mae’r canlyniadau lefel A a TGAU ers y pandemig wedi cael eu heffeithio. Mae’r nifer o TGAU a Lefelau A sydd yn cael ei ennill wedi gostwng ac mae’r nifer o raddau A*- C hefyd wedi gostwng. Awgryma, bod yr ysgol yn defnyddio’r pwynt gweithredu i fyfyrio ar asesu ar gyfer dysgu i sicrhau bod addysgu yn cwrdd ag anghenion y dysgwyr ac yn bwrpasol a pherthnasol. Lleolir Ysgol A yn Sir Abertawe, mae’r ysgol hon yn ysgol Uwchradd Cymraeg gyda 1113 o ddisgyblion. Mae 27.5% o ddysgwyr yn siarad Cymraeg yn y cartref, nad oes unrhyw disgybl yn siarad Saesneg fel iaith ychwanegol. Mae dim ond 7.8% o ddisgyblion yn derbyn prydiau ysgol am ddim sydd yn 12.4% yn llai na’r cyfartaledd cenedlaethol (Estyn, 2023). Awgryma, bod yr ysgol hon yn fwy freintiedig na llawer o ysgolion arall o’u hamgylch. Yn y traethawd hon, mi fyddai’n archwilio y cynllun datblygu ysgol a’i weithredu, ei effaith, ac yn myfyrio ar sail tystiolaeth.

Trosolwg o’r Broses Gwella Ysgolion
Diffinnir Cynllun Datblygu Ysgol fel “cynllun strategol yr ysgol ar gyfer gwelliant. Mae’n nodi’r camau y bydd ysgol yn eu cymryd i wella deilliannau dysgwyr.” (Llywodraeth Cymru, 2014, t.3), dengys bod y gynllun mewn lle i gefnogi’r ysgol a’u dysgwyr ar gyfer gwelliant. Mae’r cynllun gwella ysgol yn dogfen canllawiau a bwriadau i gynorthwyo’r ysgol i gyrraedd eu blaenoriaethau a sicrhau tyfiant i bob dysgwyr. Mae’r cynllun yn sicrhau bod system monitro a gwerthuso yn cael ei sefydlu, mae’n hanfodol bod ysgolion yn adnewyddu eu cynlluniau i fod yn berthnasol a gall hyn dim ond fod yn bosib os mae ysgolion yn myfyrio ar eu strategaethau a’u gweithredi.

Mae cynllunio a datblygu CGY yn broses gyda sawl cam, mae hyn yn sicrhau bod y CGY yn cwrdd a gofynion y dysgwyr, yr ysgol, awdurdodau lleol a chanllawiau Cwricwlwm i Gymru. Mae’r broses yn dechrau trwy hunanwerthuso, mae rhaid i ysgolion casglu amrywiaeth o dystiolaeth i ddeall gofynion yr ysgol a dysgwyr. Defnyddi’r canlyniadau y hunanwerthusiad i benodi blaenoriaethau, mae Ysgol A wedi dewis chwech blaenoriaeth i ffocysu ar gyfer y flwyddyn academaidd yma ond mae hyn yn gallu amrywio o ysgol i ysgol, yn dibynnol ar eu hunanwerthusiad. I gynnal y blaenoriaeth, rhaid cynllunio camau gweithredu ar eu gyfer, gall hyn cynnwys camau mae rhaid i athrawon cymryd ar lawr y dosbarth neu camau sydd angen i’r uwch dim a’r prif athro datblygu ar. Nawr bod y cynllun a chamau gweithredu mewn lle, rhaid rhoi’r camau ar waith, yn dilyn hyn bydd gwerthusiad a monitro. Bydd canlyniadau y gwerthusiad yn penderfynu os yw’r cynllun yn effeithiol ac bydd monitro yn gallu sicrhau bod ymyrraeth mewn lle os mae diffyg cynnydd (Dauncey, 2019).  

Er i weld yn anghymhleth mae’r broses sefydlu CGY yn codi heriau a chwestiynau, i hyrwyddo hyn mae Llywodraeth Cymru wedi cyflwyno ‘Fframwaith ar gyfer Gwerthuso, Gwella ac Atebolrwydd’. Mae’r fframwaith yn gosod canllawiau a disgwyliadau wrth gynllunio a hunanwerthuso, pwysleisia’r fframwaith: defnydd o wybodaeth a thystiolaeth, ceisio am gyngor a chydweithio ac atebolrwydd. Yn ôl Llywodraeth Cymru, “bydd ysgolion yn defnyddio'r amrywiaeth ehangaf a chyfoethocaf posibl o dystiolaeth sydd ar gael i lywio eu gwaith hunanwerthuso a chynllunio gwelliannau” (Llywodraeth Cymru, 2019), dengys mae rhaid i ysgolion edrych ar bob agwedd o fywyd ysgol i seilio eu blaenoriaethau. Mae’n hanfodol bod y CGY yn berthnasol i ddysgwyr ac addysgwyr y presennol. Mae cymorth a chydweithio yn mynd yn bellach na waliau’r ysgol, mae Llywodraeth Cymru yn annog ysgolion cydweithio gydag ysgolion eraill, awdurdodau lleol a chonsortia rhanbarthol (Llywodraeth Cymru, 2019). Mae hyn yn sicrhau bod arferion da yn cael eu rhannu a  meysydd i wella yn cael eu ystyried ym mhob ysgol. 

Mae’r cyrff llywodraethu yn gyfrifol am lywio gwelliannau (Llywodraeth Cymru, 2019), mae’n rôl arweinyddiol ac yna i ddatrys pryderon sydd yn codi yn yr ysgol. Mae cyfrifoldeb ar Estyn i arolygu a gwerthuso’n deg, caiff adroddiadau Estyn ei ddefnyddio wrth gynllunio CGY i sicrhau bod gan bawb megis rhieni dweud dros sut i wella ysgol (Llywodraeth Cymru, 2019). Wrth wraidd CGY mae Cwricwlwm i Gymru, mae ein cwricwlwm yn annog gwelliant a thyfiant personol dysgwyr. Mae pob ysgol yn Cymru yn cymryd y cwricwlwm mewn i ystyriaeth i annog: “dysgwyr uchelgeisiol, galluog cyfranwyr mentrus, creadigol, dinasyddion egwyddorol, gwybodus a unigolion iach, hyderus” (Llywodraeth Cymru, 2019b)

Y Targed Strategol
Mae targed strategol Ysgol A i ‘Ledu rhagoriaeth wrth gynllunio, datblygu a myfyrio yn y broses o Addysgu, Dysgu ac Asesu ffurfiannol a chrynodol’ yn ffocysu ar wella dulliau asesu ar gyfer dysgu. 
“Asesu ar gyfer Dysgu yw’r broses o chwilio am dystiolaeth a dehongli’r dystiolaeth honno er mwyn i ddysgwyr a’u hathrawon ei defnyddio i benderfynu ble yn union mae’r dysgwyr arni o ran yr hyn a ddysgwyd ganddynt, i ble mae angen iddynt fynd a’r ffordd orau o gyrraedd yno” (Llywodraeth Cymru, 2013, t.6)
Dengys Llywodraeth Cymru, fod asesu ar gyfer dysgu yn mwy na’r hyn rydym yn marcio yn llyfrau dysgwyr ond rydym yn defnyddio amrywiaeth o ffynonellau megis atebion ar lafar, tasgau grŵp ac unigol i afael ar well darlun o allu dysgwyr. Mae asesu ar gyfer dysgu effeithiol yn fuddiol i ddysgwyr ac addysgwyr, mae’n annog dysgwyr annibynnol a fentrus sydd yn cyd-fyd gyda Cwricwlwm i Gymru. Mae Llywodraeth Cymru wedi rhannu arferion da asesu ar gyfer dysgu, mae rhain yn cynnwys: holi cwestiynau agored i ddysgwyr gan sicrhau bod digon o amser trafod, addysgwyr yn myfyrio a gwella ar yr adborth mae nhw’n rhannu gyda dysgwyr, annog dysgwyr i hunanasesu ac asesu cyfoedion, addysgwyr yn derbyn hyfforddiant neu hyfforddi i wella asesu ar gyfer dysgu ac i ddefnyddio gwybodaeth o brofion mewn ffordd ffurfiannol (Llywodraeth Cymru, 2013). Mae’r dogfen yn tynnu sylw at her wrth ddefnyddio adborth fel rhan o asesu ar gyfer dysgu yn y dosbarth, dywed y ddogfen “Gall cymryd amser ac ymarfer i ddatblygu’r gallu i ddarparu adborth effeithiol” (Llywodraeth Cymru, 2013, t.34), awgryma mae asesu ar gyfer dysgu effeithiol yn sgil sydd yn cymryd amser i fabwysiadu. Mae’n bwysig bod athrawon yn derbyn hyfforddiant i allu defnyddio eu hamser yn gall yn y dosbarth wrth asesu ar gyfer dysgu.

Byddai Popham (2025) yn cytuno bod asesu ar gyfer dysgu yn dull effeithiol o asesu dysgu’r dysgwyr, disgrifia fel: “a marvelous, cost-effective way of enhancing student learning” (Popham, 2025). I Popham mae asesu ar gyfer dysgu yn rhoi’r dysgwyr wrth wraidd y dysgu. Mae asesu ar gyfer dysgu yn cyd-fynd gyda cwricwlwm i Gymru oherwydd mae’r dysgwyr yn arwain y dysgu, mae’n dangos i’r athro beth yw’r camau nesaf a sut i ddatblygu dealltwriaeth y dysgwyr. Er hyn, mae Popham (2025) yn poeni am ddyfodol asesu ar gyfer dysgu. Mae Popham (2025) yn honni bod profion cenedlaethol yn roi pwysau ar athrawon i fabwysiadau arferion gwael yn y dosbarth i gael canlyniadau:
“Pressured teachers, then, will most likely succumb in desperation to any sort of quick-fix score-raising techniques that offer the promise of AYP success—even though some of those techniques, such as relentless test-prep drilling [...] are educationally unsound” (Popham, 2025).
Awgryma Popham (2025), mae un nod cyffredin ar gyfer dysgwyr yn anfanteisiol i ddatblygiad personol. Her asesu ar gyfer dysgu yw mae angen sicrhau bod yr athrawes yn gallu cyflawni tra hefyd yn cwrdd a gofynion asesu cenedlaethol.

Mae’n amlwg bod asesu ar gyfer dysgu yn dull effeithiol o asesu dealltwriaeth y dysgwyr a man myfyrio i athrawon. Mae’n ddull sy’n gallu cael eu haddysgu, mae’n rhad ac am ddim, mae’n rhoi’r dysgwyr wrth wraidd y dysgu ac yn cyd-fynd gyda gofynion y cwricwlwm. Er hyn, nad yw’r llenyddiaeth yn trafod sut gall ysgolion mesur effeithiolrwydd asesu ar gyfer dysgu. Mae mesur effeithiolrwydd yn gallu darparu tystiolaeth cadarn i annog addysgwyr i ystyried gwelliannau a myfyrio mewn ffordd gweithredol. 

Datblygu Pwynt Gweithredu 
Nodir Ysgol A eu nodau ar gyfer eu dysgwyr ar wefan yr ysgol, yr hyn rwyf wedi cysylltu gyda’r targed strategol yw: 
“sicrhau dilyniant a pharhad rhwng cyfnodau allweddol. Fodloni holl ofynion statudol y Cwricwlwm. Helpu pob unigolyn i ddatblygu safonau personol sy’n dangos sensitifrwydd at anghenion pobl eraill ac i ddod yn oedolion gofalgar a chyfrifol”
(Ysgol Gyfun Gwyr, 2025).
Mae llenyddiaeth yn cefnogi bod asesu ar gyfer dysgu effeithiol yn gallu cefnogi’r nodau yma, gan mae’n addasu addysgu ar gyfer anghenion y dysgwyr. Mae Ysgol A wedi cael eu canmol oherwydd cynnydd amlwg ymysg y dysgwyr, yn ôl adroddiad Estyn,  “mae llawer o ddisgyblion, gan gynnwys y rhai sydd ag anghenion dysgu ychwanegol (ADY), yn gwneud cynnydd cadarn yn eu gwybodaeth, dealltwriaeth a’u medrau” (Estyn, 2024, t.3), yn amlwg mae addysgu o safon uwch yn yr ysgol ac felly mae’n bwysig bod hyn yn cael eu cynnal yn enwedig gyda sawl dysgwyr ADY. Adroddir Estyn, dim ond mewn ychydig o achosion arsylwodd nhw athrawon yn “asesu dealltwriaeth dysgwyr yn hynod o effeithiol trwy gyfres o gwestiynau amserol” (Estyn, 2024, t.6), mae hyn yn dangos bod arferion da iawn o asesu ar gyfer dysgu yn bodoli yn Ysgol A ond nid yw hyn yn arfer cyffredin trwy gydol yr ysgol. Byddai hyn yn cefnogi’r angen ar gyfer ffocws asesu ar gyfer dysgu yn y CDY i sicrhau bod arferion da yn cael eu rhannu a bod gan bawb hyfforddiant. 

Ar ôl cyfarfod gyda aelod uwch dim Ysgol A, darganfyddais mae asesu ar gyfer dysgu yn flaenoriaeth oherwydd mae’r ysgol yn balchi yn eu canlyniadau Lefel A a TGAU. Yn y flynyddoedd 2022 i 2023, roedd sgôr mesur cyfartaledd Ysgol A ar gyfer dysgwyr TGAU yn 45.6 yn llythrennedd, 42.8 yn rhifedd a 44.8 yn gwyddoniaeth. Mae’n bwysig nodi bod y canlyniadau yma yn drawiadol er hyn, mae nhw wedi gostwng ers y flynyddoedd 2019 i 2020. Yn 2019 i 2020 roedd sgôr mesur cyfartaledd Ysgol A ar gyfer dysgwyr TGAU yn 48 yn llythrennedd, 48 yn rhifedd a 46 yn gwyddoniaeth (Ysgol Gyfun Gwyr, 2025a). Awgryma, bod yr ysgol yn cymryd camau ymyrraeth I sicrhau nad yw canlyniadau yn parhau I ollwng. Mae hyn yn cyd-fyd gyda pryderon Llywodraeth Cymru am ganlyniadau profion PISA Cymru, bod oedran llythrennedd a rhifedd disgyblion wedi gostwng yn sylweddol (Dauncey, 2022). 

I afael ar y targed strategol fe fynychais sesiynau hyfforddiant mewn swydd (HMS) lle roedd ffocws clir ar gryfhau ein gwybodaeth ar asesu ar gyfer dysgu a chyflwyno a threialu dulliau gwahanol o roi adborth diagnostig i ddisgyblion. Penderfynais i ffocysu ymchwil ar roi adborth diagnostig i ddisgyblion dros gyfres o wersi. Roedd yn bwysig i ofyn cwestiynau i ddisgyblion a byddai’n cael nhw i fyfyrio ar eu gwaith a hefyd gweld lle mae rhaid iddyn nhw datblygu. Yn aml, byddai’n gweld ateb anghywir ac yn lle cywiro byddai’n gofyn i’r dysgwyr ail-edrych ar ei ateb a chyfeirio nol at gwaith blaenorol i weld os mae ateb arall ar gael. Bydd hyn yn atgyfnerthu pwysigrwydd dealltwriaeth, cynorthwyo ac yn herio dysgwyr yn briodol (Llywodraeth Cymru, 2013). I sicrhau roedd y dull yma yn effeithiol, roeddwn yn cynllunio cwestiynau yn fy nghynllun gwers, fel fy mod yn gwneud y mwyaf allan o fy nghwestiynu. Mae Wiliam (1999) yn cefnogi pwysigrwydd paratoi cwestiynau o flaen llaw gan ddweud dylai athrawon ffocysu mwy ar y paratoi cwestiynau na tasgau. 

Mae’n anodd asesu effeithiolrwydd asesu ar gyfer dysgu, mae gan bob athrawes dulliau gwahanol a syniadau gwahanol. Er hyn, fe arsylwais athrawon yn Ysgol A yn cael eu arsylwi gan eu rheolwyr llinell, mae hyn yn digwydd unwaith y flwyddyn. Bydd yr arsylwad yn cynnwys ffocws o asesu ar gyfer dysgu gan y cydlynydd asesu ar gyfer dysgu. Yn ogystal a hynny, mae arolygwyr Estyn yn dod mewn i’r ysgol i asesu gwersi a chymryd sylw at asesu ar gyfer dysgu. Nad oes gan Ysgol A canllawiau na pholisïau cadarn ynglŷn ag asesu ar gyfer dysgu, felly mae athrawon yn gyfrifol am defnyddio ei gwybodaeth i gynnwys rhain yn eu gwersi. 

Mae’n amlwg bod Ysgol A yn ymdrechi i fabwysiadu arferion da o asesu ar gyfer dysgu gan gynnig hyfforddiant i athrawon, cynnal arsylwadau gyda ffocws o asesu ar gyfer dysgu a rhannu arferion da trwy bwletin staff. Er hyn mae’n amlwg wrth ddarllen adroddiad fwyaf diweddar Estyn (2023), nad yw pob aelod o staff wedi datblygu ar eu asesu ar gyfer dysgu. Yn wir, mae angen mwy o amser i ymgorffori’r newidiadau hyn yn llawn yn niwylliant yr ysgol, mae’n bwysig cofio bod dysgwyr yn gyfarwydd gyda dulliau athrawon o addysgu ac mae amser o fewn gwersi yn cyfyngedig i geisio addasu hyn. Teimlaf, bydd hi’n weithredol i Ysgol A creu canllawiau fwy cadarn ynglŷn a dulliau asesu ar gyfer dysgu dylai cael ei ddefnyddio yn y dosbarth. Nodir Llywodraeth Cymru, “Mae’n arbennig o effeithiol fel rhan o bolisi ysgol gyfan sy’n ceisio datblygu dealltwriaeth gyffredin o ganllawiau neu arferion newydd” (Llywodraeth Cymru, 2013, t.39), awgrymir, os mae gan bob aelod o staff yr un canllawiau i ddilyn mae effeithiolrwydd asesu ar gyfer dysgu yn sylweddol. 

Adfyfyrio a Gwerthuso
Credaf fy mod wedi gwneud dechreuad da i ddatblygu ar y pwynt gweithredu. Mae cynnig adborth diagnostig yn gallu bod yn dull effeithiol iawn os ydy’r athrawes wedi paratoi digon a meddwl am adborth sydd yn cefnogi datblygiad dysgwyr. Roeddwn yn cynnwys cwestiynau yn fy nghynlluniau ac yn ceisio gwahaniaethu yn dibynnol ar allu. I sicrhau fy mod i’n ddatblygu ar roi adborth rhaid ystyried gwelliannau, mae Llywodraeth Cymru yn awgrymu bod athrawon yn rhoi arweiniad penodol i’r dysgwyr ar sut i wella (Llywodraeth Cymru, 2013). Roeddwn i yn dibynnu ar fyfyrio personol y dysgwyr i wella yn hytrach na roi strwythur clir. Un peth wnes i ddim ystyried oedd amseru, pryd i roi adborth. Yn aml byddai’n roi adborth ynghanol tasg wrth gerdded o amgylch y dosbarth. Mae Collin a Quigley yn honni: “Providing feedback to pupils already working well may distract them or even deprive them of the opportunity to learn and get to the answer themselves” (Collin & Quigley, 2021, t.20), golyga gall adborth amharu ar ddatblygiad annibynnol dysgwyr. Mae’n bwysig adnabod y cynulleidfa i roi adborth diagnostig effeithiol. Yn y dyfodol mi fyddai’n sicrhau fy mod i’n roi adborth lle mae dysgwyr yn gallu deall yn glir beth yw eu camau nesaf a mi fyddai’n sicrhau fy mod i’n cymryd yr amser i gyfarwyddo i ddulliau gweithio annibynnol y dosbarth.

Casgliad
Nod y traethawd hod oedd i  arfarnu yn feirniadol un pwynt gweithredu o’r CGY sef i ddatblygu ar ddulliau asesu ar gyfer dysgu i sicrhau rhagoriaeth. Darganfyddais bod asesu ar gyfer dysgu yn fwy berthnasol nawr nag erioed, mae anghenion y dysgwyr a’r cwricwlwm yn annog i athrawon myfyrio ar beth yw datblygiad i’r dysgwyr a sut i gynorthwyo hyn. Mae asesu ar gyfer dysgu yn ddull hygyrch dylai cael i fabwysiadu a hyfforddi ledled Cymru. Cefais cyfle i ystyried pwysigrwydd CGY a phwy mae hyn yn effeithio. Mae’r dogfen yn dyst bod ffynonellau eang a safbwyntiau amrywiol yn cael eu hystyried i alluogi gwelliant. Mae bendant lle i wella o ran mesur effeithiolrwydd asesu ar gyfer dysgu, mi fydd hyn yn cadarnhau eu heffeithiolrwydd a annog eraill i fabwysiadu. Mi fyddai’n defnyddio fy nghanfyddiadau i sicrhau fy mod i’n gwneud dewisiadau call yn y dosbarth megis y cwestiynau rwy’n gofyn a sut fyddai’n hel atebion. Mi fyddai’n cynnwys cwestiynau yn fy nghynlluniau o hyd gan fod yn feddylgar ar sut mae’r cwestiynau yn arwain at ddatblygiad a gwella. 

